
  Aprobat 

                                                                               



                Primar,

                                                                                  


               Gheorghe CIUHANDU
REFERAT

Privind solicitarea majorării alocaţiei zilnice de hrană pentru beneficiarii 

Cantinei de Ajutor Social Timişoara si aprobarea Regulamentului de Organizare  si Functionare  a cantinei.
Cantina de Ajutor Social Timişoara, cu sediul pe  str.Telegrafului nr.8 are un număr de 374 de beneficiari, număr care se modifica  lunar. Media lunară   pentru anul 2009 se situeaza intre  400-500 de abonaţi. 
Începând din anul 2008, datorită creşterilor de preţuri la produsele alimentare a fost tot mai dificilă încadrarea în alocaţia zilnică de hrană de 6 lei pe zi pe persoană.
Hotărârea nr.421/2008 privind stabilirea nivelului minim de hrană pentru consumurile colective  din instituţiile publice de asistenţă socială stabilieşte conform art.2  nivelul minim al alocaţiei zilnice de hrană fiind de 6 lei. Având în vedere art. 3 din HG nr.421/2008 care  regrementează posibilitatea  majorarii alocatiei zilnice de hrana, prin Hotarare de Consiliu Loca  , în limita bugetelor  aprobate   si  in functie de nevoile locale .
Cantina de Ajutor Social Timişoara   propune ,în baza HG 421/2008 creşterea alocaţiei zilnice de hrană pentru abonaţii catinei cu 1 leu, respectiv 7 lei pe zi penru fiecare beneficiar.
Motivam aceasta solicitare aducand urmatoarele argumente:

- din cei 374 abonaţi la data de 22 aprilie 2009, 140 persoane reprezintă copii peste 4 ani, 35 persoane cu handicap, 32 persoane vârstnice avand boli cronice  şi 65 copii, beneficiari ai unor centre de zi cu care Consiliul Local si inplicit  Cantina de Ajutor Social are încheiate convenţii de parteneriat. Acest lucru arată că peste 73% dintre beneficiarii cantinei fac parte din grupe de risc a căror valoare a  alocaţiei zilnice de hrană, conform anexei HG 421/2008 era stabilit la   minim 8.3 lei; noi asigurand hrana acestora fara a face o diferentiere valorica intre acestia, toti beneficiind de alocatia de hrana de 6 lei.
- prin compararea costurile produselor alimentare achiziţionate în martie 2008 cu cele achiziţionate în martie 2009, s-a constatt că preţurile produselor alimentare  au crescut în medie cu 30,58%, ceea ce ar necesita o creştere a alocaţiei zilnice de hrană la 7,83 lei pentru a menţine puterea de cumpărare de la începutul anului 2008;
- din cauza problemelor economice grave şi a creşterii valorii euro de la sfârşitul anului 2008, şi implicit creşterea preţurilor la produsele alimentare majoritatea contractelor  de furnizare, care au fost încheiate în iunie 2008, au fost reziliate la solicitare unilaterala a furnizorilor care nu mai puteau mentine pretul licitat. Contractele reziliate au avut ca obiect furnizarea de produse de origine animală (ouă, conserve de carne, conserve de carne cu legume, conserve legume, carne de vită, conserve peşte, etc.) ceea ce a dus la ingreunarea activitatii cantinei.
Regulamentul de Organizare si Functionare   a fost adaptat in conformitate cu Organigrama aprobata de Consiliul Local nr 483/25.11.2008, incluzandu-se responsabilitatile peronalului nou angajat.

Restul continutului Regulamentului de Organizare si Functionare   nu s-a modificat.

In consecinta:
PROPUNEM
 emiterea unei Hotărâri a Consiliului Local pentru modificarea cuantumului alocatiei zilnice  de la 6 lei la 7 lei/zi/, pentru beneficiarii Cantinei de Ajutor Social Timişoara precum si aprobarea Regulamentului de Organizare si Functionare a cantinei.
Atasam alaturat in anexa- L208/1997, a Cantinelor Sociale

                                           - HG421/2008 privind Stabilirea nivelului minim al alocatiei zilnice de hrana
                               - Regulamentul de Organizare si Functionare a Cantinei de Ajutor Social Timisoara.
       AVIZAT
      Viceprimar                                                                 

    Adrian ORZA                                 

                                                                                              Cantina de Ajutor Social Timisoara

                                                                                                                        Director
                                                                                                                 jr.Rodica COJAN
AVIZAT
Serv.Juridic

Jr.Mirela LASUSCHIEVICI

             Jr. Viorel Marteniuc

